laion/Wikipedia-Exotic huggingface dataset:
পাকিস্তানের সাধারণ নির্বাচন, ১৯৭০

ইয়াহিয়া খানের সামরিক শাসনামলে ১৯৭০ সালে পাকিস্তানে প্রথম সাধারণ নির্বাচন অনুষ্ঠিত হয়। পূর্ব পাকিস্তানে ১৯৭০ সালের অক্টোবরে নির্বাচন হওয়ার কথা থাকলেও বন্যার কারণে ডিসেম্বর পর্যন্ত পিছিয়ে যায়। কিছু কিছু ক্ষেত্রে ১৯৭১ এর জানুয়ারি পর্যন্ত পিছিয়ে যায়। নির্বাচনে মোট ২৪ টি দল অংশ নেয়। ৩০০ টি আসনে মোট ১,৯৫৭ জন প্রার্থী অংশগ্রহণ করার জন্য মনোনয়নপত্র জমা দেয়। এর পর কিছু প্রার্থী তাদের প্রার্থীতা প্রত্যাহার করে নেয়। মনোনয়নপত্র বাছাই শেষে ১,৫৭৯ জন প্রার্থী নির্বাচনে প্রতিদ্বন্দিতা করে। আওয়ামী লীগ ১৭০টি আসনে প্রার্থী দেয়। এর মধ্যে ১৬২টি আসন পূর্ব পাকিস্তানে এবং অবশিষ্টগুলি পশ্চিম পাকিস্তানে। জামায়াতে ইসলামি দ্বিতীয় সর্বোচ্চ সংখ্যক প্রার্থী দেয়। তাদের প্রার্থী সংখ্যা ১৫১। পাকিস্তান পিপলস পার্টি মাত্র ১২০ আসনে প্রার্থী দেয়। তার মধ্যে ১০৩ টি ছিল পাঞ্জাব ও সিন্ধু প্রদেশে। পূর্ব পাকিস্তানে তারা কোনো প্রার্থী দেয়নি। পিএমএল (কনভেনশন) ১২৪ আসনে, পিএমএল (কাউন্সিল) ১১৯ আসনে এবং পাকিস্তান মুসলিম লীগ (কাইয়ুম) ১৩৩ আসনে প্রতিদ্বন্দীতা করে। নির্বাচনে জনগণের ব্যাপক অংশগ্রহণ এবং প্রায় ৬৫% ভোট পড়েছে বলে সরকার দাবি করে। সর্বমোট ৫৬,৯৪১,৫০০ রেজিস্টার্ড ভোটারের মধ্যে ৩১,২১১,২২০ জন পূর্ব পাকিস্তানের এবং ২৩,৭৩০,২৮০ জন ছিল পশ্চিম পাকিস্তানের ভোটার। (বন্ধনীর ভিতরে সংখ্যা মোট ভোটের শতকরা নির্দেশক) জাতীয় পরিষদে আওয়ামী লীগ ১৬০টি আসনে জয়লাভ করে একক সংখ্যাগরিষ্ঠতা অর্জন করে। সাধারণ নির্বাচনের একই সাথে প্রাদেশিক নির্বাচন অনুষ্ঠিত হয়। এ নির্বাচনেও আওয়ামী লীগ পূর্ব পাকিস্তান জাতীয় পরিষদের ৩০০টি আসনের মধ্যে ২৮৮টিতে জয়লাভ করে। পাকিস্তান পিপলস পার্টি পশ্চিম পাকিস্তানে ১৩৮টি আসনের ৮১টিতে জয়লাভ করে। কনজারভেটিভ দলগুলি নির্বাচনে খুব সুবিধা করতে পারেনি। সম্ভবত একই ধরনের পার্টিগুলো একে অপরের সাথে প্রতিদ্বন্দীতার ফলে এমনটি হয়েছে। পিএমএল (কাইয়ুম), পিএমএল (কাউনসিল), পিএমএল (কনভেনশন), জমিয়ত উলেমা-ই-ইসলাম, জমিয়ত উলেমা-ই-পাকিস্তাতন এবং জামায়াতে ইসলামী একত্রে ৩৭টি আসন পায়। প্রাদেশিক নির্বাচনে আওয়ামী লীগ পূর্ব পাকিস্তান এ্যাসেম্বলীর ৩০০টি আসনের ২৮৮টি জিতে নেয়। পশ্চিম পাকিস্তানের অপর চারটি এ্যাসেম্বলীতে তারা কোন আসন পায়নি। পাঞ্জাব ও সিন্ধু প্রদেশের এ্যাসেম্বলীতে পাকিস্তান পিপলস পার্টি ভালো করে কিন্তু পূর্ব পাকিস্তানে কোন আসনে জয় পায়নি। উত্তর-পশ্চিম সীমান্ত প্রদেশ এবং বেলুচিস্তানে ন্যাশনাল আওয়ামী পার্টি (ওয়ালি) এবং পিএমএল (কাইয়ুম) ভালো করে। ১৯৭০ সালে পাকিস্তানের সাধারণ নির্বাচনে আওয়ামী লীগ জাতীয় পরিষদ ও প্রাদেশিক পরিষদ উভয় ক্ষেত্রে নির্বাচন করে অভূতপূর্ব সাফল্য লাভ করে। এ নির্বাচন আওয়ামী লীগের রাজনৈতিক ইতিহাসের একটি উজ্জ্বল নক্ষত্র। ১৯৭০ সালের পাকিস্তানের জাতীয় ও প্রাদেশিক নির্বাচনে আওয়ামী লীগের আসন প্রাপ্তির ছক চিত্ররূপঃ দিয়েতের নোহলেন, ফ্লোরিয়ান গ্রটজ ও ক্রিস্টফ হার্টম্যান (২০০১) Elections in Asia: A data handbook, Volume I, পৃষ্ঠা ৬৮৬ আইএসবিএন ০-১৯-৯২৪৯৫৮-X সিরাজুল, ইসলাম। "নির্বাচন"। bn.banglapedia.org। বাংলাপিডিয়া। সংগ্রহের তারিখ ৯ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (Source G.W.Choudhury (1974) The last days of United Pakistan p128-129)
ফাইরুজ মালিহা

ফাইরুজ মালিহা একজন বাংলাদেশী গায়িকা। ২০১৩ সালে তিনি মেরিডিয়ান চ্যানেল আই ক্ষুদে গানরাজের চ্যাম্পিয়ন হন। মালিহা জন্মগ্রহণ করেন খুলনায়। ২০১৪ সালের প্রাথমিক শিক্ষা সমাপনী পরিক্ষায় টেলেন্টপুলে বৃত্তি পায় এবং ২০২০ সালে খুলনার সরকারি করোনেশন বালিকা উচ্চ বিদ্যালয় থেকে জিপিএ ৫ পেয়ে এস. এস. সি. পাশ করেন। তার ছোট বোন লাবিবা গানের রাজা ২০১৯ এর বিজয়ী। মালিহা তিন বছর বয়স থেকে গান শেখা শুরু করে, সে ছোটবেলায় নাচ ও শিখেছে এবং গান ও নাচের উপর অনেক জাতীয় পুরস্কার ও পায় মালিহা। সে ২০১৫ তে তার প্রথম অ্যালবাম প্রকাশ করে করে যা ছিল লোক সংগীতের উপর ভিত্তি করে। "ক্ষুদে গানরাজ-২০১৩ হয়েছেন খুলনার মালিহা"। প্রিয়.কম। সংগ্রহের তারিখ ২০২০-০৯-২৪।  প্রতিবেদক, নিজস্ব। "ক্ষুদে গানরাজ ২০১৩ খুলনার মালিহা"। প্রথম আলো। সংগ্রহের তারিখ ২০২০-০৯-২৪।  "ক্ষুদে গানরাজ মালিহা"। বাংলাদেশ প্রতিদিন। ২০২১-০৫-০২ তারিখে মূল থেকে আর্কাইভ করা। সংগ্রহের তারিখ ২০২০-০৯-২৪।  সাহা, জয়ন্ত; ডটকম, বিডিনিউজ টোয়েন্টিফোর। "'ক্ষুদে গানরাজ ' হল মালিহা"। bangla.bdnews24.com। ২০২৩-০৪-২৭ তারিখে মূল থেকে আর্কাইভ করা। সংগ্রহের তারিখ ২০২০-০৯-২৪।  "চ্যানেল আই ক্ষুদে গানরাজ মালিহা ট্যালেন্টপুলে বৃত্তি পেয়েছে"। www.bhorerkagoj.com। ২০২১-০৫-০২ তারিখে মূল থেকে আর্কাইভ করা। সংগ্রহের তারিখ ২০২০-০৯-২৪।  "টিন তারকা"। কালের কণ্ঠ। সংগ্রহের তারিখ ২০২০-০৯-২৪।  "সেই 'ক্ষুদে গানরাজ'রা এখন..."। বাংলাদেশ প্রতিদিন। সংগ্রহের তারিখ ২০২০-০৯-২৪।
শেখেরকোলা ইউনিয়ন

শেখেরকোলা ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। বগুড়া সদর উপজেলার করতোয়া নদীর তীরে অবস্থিত একটি ইউনিয়ন। উত্তরে রহিয়াছে লাহিড়ীপাড়া ইউনিয়ন, পশ্চিমে রয়েছে গোকুল ইউনিয়ন, দক্ষিণ পূর্বকোণে শাখারিয়া ইউনিয়ন অবস্থিত। বগুড়া শহরের মূল কেন্দ্র সাতমাথা থেকে সাত কিলোমিটার পূর্বে অবস্থিত। মূল শহর থেকে সিএনজি অথবা অটোরিকশায় বাঘোপাড়া আসা যায়, সেখান থেকে ভ্যান অথবা অটোরিকশায় ইউনিয়ন পরিষদে আসা যায়। শেখেরকোলা ইউনিয়নের মোট আয়তন ১৮.২৮ বর্গকিলোমিটার বা ৩৪৯৪ একর। ২০১১ সালের আদমশুমারী অনুযায়ী শেখেরকোলা ইউনিয়নের মোট জনসংখ্যা ১৯৪৬৮জন। শেখেরকোলা ইউনিয়ন ৭ টি গ্রাম ও মৌজার সমন্বয়ে গঠিত। তন্মধ্যে অন্তর্ভুক্ত হলোঃ- তেলিহারা দক্ষিনভাগ ভান্ডার পাইকা নুরুইল শেখেরকোলা বালাকৈগাড়ী মহিষবাথান মহিষবাথান নতুনহাট, বউবাজার তেলিহারা, বোর্ডের বাজার, তালখুর বাজার। ইউনিয়নের বর্তমান চেয়ারম্যান মির্জা আব্দুল হাকিম মন্ডল (ভারপ্রাপ্ত) অত্র ইউনিয়নের খাল ও বিলের মধ্যে অন্যতম হলো: লালমাটি দহ দূরাদহ চাকদহ কামার দহ ও বিলনূরুইল করতোয়া নদী ডাঙ্গা বিল "এক নজরে ইউনিয়ন"। বাংলাদেশ জাতীয় তথ্য বাতায়ন। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "শেখেরকোলা ইউনিয়ন"। sekherkolaup.bogra.gov.bd। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "খাল ও বিল"। sekherkolaup.bogra.gov.bd। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।
গোকুল ইউনিয়ন

গোকুল ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। বগুড়া জেলার উত্তর অংশে করোতায়া নদীর তীরে এই ইউনিয়ন অবস্থিত। বগুড়া সদর উপজেলার উত্তরাংশে করতোয়া নদীর তীরে গোকুল ইউনিয়নের অবস্থান। বগুড়া শহর হতে এর দূরত্ব ১০ কিলোমিটার। বগুড়া সদর উপজেলা থেকে সিএনজি ও বাস যোগে গোকুল ইউনিয়নে আসা যায়। অত্র ইউনিয়নের বেশিরভাগ সড়ক আধাপাকা। গোকুল ইউনিয়নের মোট আয়তন ১৯.২৭ বর্গকিলোমিটার। কথিত আছে একসময় এই এলাকা জঙ্গল এবং ধুধু মাঠ ছিলো। এরপর এই এলাকার ওপর দিয়ে মহাসড়ক তৈরি হলে নাম না জানা কোন এক অঞ্চল থেকে মানুষ এসে বসতি স্থাপন শুরু করে। এই ইউনিয়নে অবস্থিত আছে বেহুলার বাসর ঘর। যা স্থানীয় আঞ্চলিক ভাষায় 'মেড়' নামেও অধিক পরিচিত। ২০১১ সালের আদমশুমারী অনুযায়ী গোকুল ইউনিয়নের মোট জনসংখ্যা ২৪,১৯৩জন। গোকুল ইউনিয়ন ৯টি গ্রাম ও ৯টি মৌজার সমন্বয়ে গঠিত। চাঁদমুুহা হরিপুুর সরলপুর পলাশবাড়ী রামশহর গোকুল বাঘোপাড়া ধাওয়াকোলা অত্র ইউনিয়নে ০৪টি উচ্চ বিদ্যালয়, ১টি মাদ্রাসা, ৭টি সরকারি প্রাথমিক বিদ্যালয়, ২টি বেসরকারি প্রাথমিক বিদ্যালয় ও ২টি এতিমখানা রয়েছে। চাঁদমুহা হাট বাঘোপাড়া বাজার ইউনিয়নের বর্তমান চেয়ারম্যান জিয়াউর রহমান জিয়া। অত্র ইউনিয়নে ৫০টি মসজিদ, ৯টি ঈদগাহ এবং ৭টি মন্দির রয়েছে। বেহুলার বাসর ঘর (মেধ) গোসাই ধাপ। হাতীবান্ধা ধাপ। "এক নজরে ইউনিয়ন"। বাংলাদেশ জাতীয় তথ্য বাতায়ন। ১ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "গোকুল ইউনিয়ন"। gokulup.bogra.gov.bd। [স্থায়ীভাবে অকার্যকর সংযোগ] "গোকুল ইউনিয়নের ইতিহাস"। gokulup.bogra.gov.bd। ৬ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "যোগাযোগ ব্যবস্থা"। gokulup.bogra.gov.bd। ৩ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।
শাখারিয়া ইউনিয়ন

শাখারিয়া ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। বগুড়া জেলা সদর হতে ৮ কিলোমিটার দূরে উত্তর-পশ্চিমে এবং উপজেলা সদর হতে ৭ কিলোমিটার উত্তর-পশ্চিম শাখারিয়া ইউনিয়নের অবস্থান। শাখারিয়া ইউনিয়নের মোট আয়তন ১৫.৪১ বর্গকিলোমিটার। ইউনিয়নের মোট জনসংখ্যা ১৬৫৪১জন। ইউনিয়নটি ৯টি গ্রাম ও ৫টি মৌজার সমন্বয়ে গঠিত। গোপালবাড়ি জঙ্গলপাড়া বারুইপাড়া কদিমপাড়া-৪ কদিমপাড়া-৫ উলিপুর পাঁচবাড়িয়া চালিতাবাড়ি নগরকান্দি পল্লীমঙ্গল বারুইপাড়া ইউনাইটেড উচ্চ বিদ্যালয় পল্লীমঙ্গল সরকারী প্রাথমিক বিদ্যালয় বারুইপাড়া সরকারী প্রাথমিক বিদ্যালয় পাঁচবাড়ীয়া চালিতাবাড়ি উচ্চ বিদ্যালয় কদিমপাড়া সরকারিপ্রাথমিক বিদ্যালয় জনতা ডিগ্রি কলেজ পল্লীমঙ্গল হাট পাঁচবাড়ীয়া হাট আনন্দ বাজার পালপাড়া বাজার ইউনিয়নের বর্তমান চেয়ারম্যান এনামুল হক রুমি। ডাঙ্গা বিল "এক নজরে ইউনিয়ন"। বাংলাদেশ জাতীয় তথ্য বাতায়ন। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "শাখারিয়া ইউপি"। shakariaup.bogra.gov.bd। [স্থায়ীভাবে অকার্যকর সংযোগ]
রাজাপুর ইউনিয়ন, বগুড়া সদর

রাজাপুর ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। এটি বগুড়া সদর উপজেলায় অবস্থিত। রাজাপুর ইউনিয়নের মোট আয়তন ৯.৭৬ বর্গকিলোমিটার। রাজাপুর ইউনিয়নের মোট জনসংখ্যা ২০,২১২ জন। তন্মধ্যে ১০,৩৯১ জন পুরুষ ও ৯৮২১জন মহিলা। রাজাপুর ইউনিয়ন ১৩টি গ্রাম ও ১৩টি মৌজা নিয়ে গঠিত। ইউনিয়নের বর্তমান চেয়ারম্যান রওশন আরা বেগম (ভারপ্রাপ্ত)। পূর্বতন চেয়ারম্যানবৃন্দ হলেন মোজাহার প্রামানিক মোফাজ্জার মহাতাব উদ্দিন তছকিনুর রহমান জহুরুল ছামছ উদ্দিন আমজাদুল হক খন্দকার ডাঃ মোঃ ফজলুর রহমান জাহিদুল ইসলাম (ভারপ্রাপ্ত) রাজাপুর ইউনিয়নে মুসলিম ধর্মালম্বীদের জন্য ৫টি মসজিদ ও ২টি ঈদগাহ এবং হিন্দু ধর্মাবলম্বীদের জন্য ৩টি মন্দির রয়েছে। "পূর্বতন চেয়ারম্যানবৃন্দ ইউনিয়ন"। বাংলাদেশ জাতীয় তথ্য বাতায়ন। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "বগুড়া সদর উপজেলা"। বাংলাদেশ জাতীয় তথ্য বাতায়ন। ২৩ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "রাজাপুর ইউনিয়ন"। rajapurup.bogra.gov.bd। [স্থায়ীভাবে অকার্যকর সংযোগ] "মসজিদ - রাজাপুর ইউনিয়ন"। rajapurup.bogra.gov.bd। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "মন্দির রাজাপুর ইউনিয়ন"। rajapurup.bogra.gov.bd। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।
ফাঁপোর ইউনিয়ন

ফাঁপোর ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। এটি বগুড়া জেলার বগুড়া সদর উপজেলার কাহালু রোডে কৈচড় বাজার নামক স্থানে অবস্থিত। বগুড়া শহর হতে এর দূরত্ব প্রায় ৫ কিলোমিটার। অত্র ইউনিয়নের আয়তন ১৫ বর্গকিলোমিটার। ২০০১ সালের আদমশুমারী অনুযায়ী ইউনিয়নের মোট জনসংখ্যা ১৪,১১০ জন। অত্র ইউনিয়নের শিক্ষা প্রতিষ্ঠানের সংখ্যাসমূহ কলেজ ১টি উচ্চ বিদ্যালয় ২টি দাখিল মাদ্রাসা ১টি কওমি মাদ্রাসা ১টি সরকারি প্রাথমিক বিদ্যালয় ৩টি এবং বেসরকারি প্রাথমিক বিদ্যালয় ১টি কৈচড় বাজার ইউনিয়নের বর্তমান চেয়ারম্যান মেহেদী হাসান অত্র ইউনিয়নে মোট ২৫টি মসজিদ, ১টি মন্দির ও ৮টি ঈদগাহ রয়েছে। "চেয়ারম্যান ইউনিয়ন"। বাংলাদেশ জাতীয় তথ্য বাতায়ন। ১১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "এক নজরে ইউনিয়ন"। বাংলাদেশ জাতীয় তথ্য বাতায়ন। [স্থায়ীভাবে অকার্যকর সংযোগ] "ফাঁপোর ইউপি"। faforeup.bogra.gov.bd। [স্থায়ীভাবে অকার্যকর সংযোগ]
এরুলিয়া ইউনিয়ন

এরুলিয়া ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। বগুড়া শহর হতে পশ্চিমে মাত্র ৫ কিলোমিটার দূরে বগুড়া - সান্তাহার মহাসড়ক এর পাশে এরুলিয়া ইউনিয়ন অবস্থিত। ইউনিয়নের মোট আয়তন ১৯.২৭ বর্গকিলোমিটার। ২০০১ সালের আদমশুমারী অনুযায়ী মোট জনসংখ্যা ৩২,১৯৩ জন। এরুলিয়া ইউনিয়ন ১০টি গ্রাম ও ৮টি মৌজার সমন্বয়ে গঠিত। এরুলিয়া ইউনিয়নের সাক্ষরতার হার ৪৮.২৪%। অত্র ইউনিয়নে ৩টি উচ্চ বিদ্যালয়, ৪টি মাদ্রাসা, ৬টি সরকারি প্রাথমিক বিদ্যালয়, ১টি বেসরকারি প্রাথমিক বিদ্যালয় রয়েছে। এখানে এরুলিয়া ও বানদীঘি নামে দুটি হাটবাজার রয়েছে। ইউনিয়নের বর্তমান চেয়ারম্যান জনাব আতিকুর রহমান আতিক। অত্র ইউনিয়নে ৪৬টি মসজিদ, ৭টি মন্দির, ৫টি ঈদগাহ ও ১টি এতিমখানা রয়েছে। বগুড়া বিমানবন্দর হিরো আলম ( তিনি একাধারে কবি, অভিনেতা, গায়ক ও পরিচালক) "চেয়ারম্যান ইউনিয়ন"। বাংলাদেশ জাতীয় তথ্য বাতায়ন। ২৪ জুন ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "এক নজরে ইউনিয়ন"। বাংলাদেশ জাতীয় তথ্য বাতায়ন। ২০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "এরুলিয়া ইউপি"। eruliaup.bogra.gov.bd। ২৪ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।
নিশিন্দারা ইউনিয়ন

নিশিন্দারা ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। নিশিন্দারা ইউনিয়ন পরিষদ বগুড়া শহর থেকে ৭ কিঃমিঃ উত্তরে পুরাতন দিনাজপুর রোডের পাশে নুনগোলা নামক স্থানে অবস্থিত। এই ইউনিয়নের পূর্বে শেখেরকোলা ইউনিয়ন, পশ্চিমে এরুলিয়া ইউনিয়ন, উত্তরে নুনগোলা ও গোকুল ইউনিয়ন এবং দক্ষিণে বগুড়া পৌরসভা অবস্থিত। নিশিন্দারা ইউনিয়ন ৫টি গ্ৰামের সমন্বয়ে গঠিত। বারপুর দশটিকা চাঁদপুর ন‌ওদাপাড়া ঠেঙ্গামারা বগুড়া শহর থেকে সিএনজি ও অটোরিকশা তে করে সহজেই নিশিন্দারা ইউনিয়নে আসা যায়। এই ইউনিয়নের মোট আয়তন ১১৫১ একর। ইউনিয়নটি ৯ টি ওয়ার্ড নিয়ে গঠিত। বগুড়া শহরের কাছে অবস্থিত নিশিন্দারা মৌজা এলাকার নাম থেকে এই ইউনিয়নের নামকরণ করা হয়েছে। পরবর্তীতে বগুড়া পৌরসভার সীমানা বর্ধিত করার সময় এই ইউনিয়নটি উত্তর দিকে স্থানান্তর করে পুনর্গঠন করা হয়। ফলে নিশিন্দারা মৌজা এলাকাটি পৌরসভার ভিতরে অন্তর্ভুক্ত করা হয়। অত্র ইউনিয়নের মোট জনসংখ্যা ১৮ হাজার জন। নিশিন্দারা ইউনিয়নের সাক্ষরতার হার ৮০%। অত্র ইউনিয়নে ৩টি কলেজ, ২টি উচ্চ বিদ্যালয়, ১টি নিম্ন মাধ্যমিক বিদ্যালয়, ৫টি সরকারি প্রাথমিক বিদ্যালয়, ৫টি মাদ্রাসা ও ১টি সংগীত বিদ্যালয় রয়েছে। ন্যাংড়া বাজার ইউনিয়নের বর্তমান চেয়ারম্যান জনাব সহিদুল ইসলাম। হোটেল মমইন বগুড়া মম‌ইন ইকোপার্ক "চেয়ারম্যান ইউনিয়ন"। বাংলাদেশ জাতীয় তথ্য বাতায়ন। ৯ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "ইউনিয়নের ইতিহাস"। বাংলাদেশ জাতীয় তথ্য বাতায়ন। ৯ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "নিশিন্দারা ইউনিয়ন"। nishindaraup.bogra.gov.bd। ৯ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।
সাবগ্রাম ইউনিয়ন

সাবগ্রাম ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। বগুড়া শহর হতে পূর্ব দিকে ২য় বাইপাস মহাসড়ক ও বগুড়া-সারিয়াকান্দি সড়কের সংযোগস্থলে দক্ষিণ পাশে সাবগ্রাম ইউনিয়ন অবস্থিত। সাবগ্রাম ইউনিয়নের সাথে বগুড়া পৌরসভা, রাজাপুর ইউনিয়ন এবং গাবতলী ও শাজাহানপুর উপজেলার সীমান্ত আছে।বগুড়া শহর থেকে এর দূরত্ব ৫ কিলোমিটার। বগুড়া শহর থেকে সাবগ্রামে আসার জন্য প্রধানত দুটি সড়ক ব্যবহৃত হয়। সেগুলো হলো চেলোপাড়া-চন্দনবাইশা সড়ক ও চেলোপাড়া-সারিয়াকান্দি সড়ক । এছাড়া দ্বিতীয় বাইপাস সড়ক দিয়ে বগুড়ার বনানী হয়ে ঢাকা থেকে সাবগ্রামে আসা যায়। ইউনিয়নের মোট আয়তন ২০ বর্গকিলোমিটার। ইউনিয়নের মোট জনসংখ্যা ১৯১৯০ জন। সাবগ্রাম ইউনিয়নে মোট ৯টি গ্রাম ও ৯টি মৌজা রয়েছে। ইউনিয়নের সাক্ষরতার হার ৫২%। ইউনিয়নের শিক্ষাপ্রতিষ্ঠানের সংখ্যা মাধ্যমিক বিদ্যালয়১ টি ( কুদরতিয়া উচ্চ বিদ্যালয়) মাদ্রাসা ৭ টি সরকারি প্রাথমিক বিদ্যালয় ৪ টি এবং বেসরকারি প্রাথমিক বিদ্যালয় ১ টি ১। সাবগ্রাম হাট: এই হাট বহু পূর্বে থেকে বসে আসে।এই হাটের হাটবার শনিবার ও মঙ্গলবার।এই দুইদিন বৃহৎ পরিসরে পন্য কেনাবেচা হয়। অন্যদিন স্বাভাবিক বেচাকেনা হয়। এখানে পুরাতন সাইকেল, রিক্সা ও ভ্যান বিক্রির জন্য বিশেষ স্থান বরাদ্দ আছে যা "সাইকেল হাট" নামে পরিচিত। এছাড়াও ঈদ উল আযহা উপলক্ষে সাবগ্রামে গবাদি পশু কেনাবেচার হাট বসে। ২। অদ্দিরগোলা বাজার অদ্দিরগোলা বাজার অপেক্ষাকৃত নতুন।এটি বুজর্গধামা এবং ক্ষিদ্রধামা গ্রামে প্রবেশ মুখে চেলোপাড়া টু চন্দনবাইশা রোডে অবস্থিত। প্রতিদিন এখানে বেচাকেনা হয়। ইউনিয়নের বর্তমান চেয়ারম্যান মোহাম্মদ ফরিদ। এছাড়াও ইউনিয়ন পরিষদের নয়টি ওয়ার্ড থেকে নয়জন সদস্য ও তিনজন নারী সদস্য নির্বাচিত হয়ে দায়িত্ব পালন করছেন। সাবগ্রাম ইউনিয়নে ৩৫টি মসজিদ, ৫টি মন্দির ও ২টি ঈদগাহ রয়েছে। "এক নজরে ইউনিয়ন"। বাংলাদেশ জাতীয় তথ্য বাতায়ন। [স্থায়ীভাবে অকার্যকর সংযোগ] "হাট-বাজার"। shabgramup.bogra.gov.bd। ১২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।
মির্জা আব্দুল আউয়াল

মির্জা আব্দুল আউয়াল বাংলাদেশের পাবনা জেলার রাজনীতিবিদ যিনি তৎকালীন পাবনা-৮ আসনের সংসদ সদস্য ছিলেন। মির্জা আব্দুল আউয়াল পাবনা জেলার বেড়া উপজেলার কৈটলা ইউনিয়নের জয়নগর গ্রামে জন্মগ্রহণ করেন। তার ভাই মির্জা আব্দুল হালিম তৎকালীন পাবনা-১২ আসনের সংসদ সদস্য ও নৌপরিবহন প্রতিমন্ত্রী ছিলেন। তার ভাই মির্জা আব্দুল জলিল আওয়ামী লীগের কেন্দ্রীয় উপদেষ্টা পরিষদের সদস্য, কৃষক লীগের সাবেক সভাপতি ও সাবেক সচিব। বাংলাদেশ সেনাবাহিনীর অবসরপ্রাপ্ত মেজর, রাজনীতিবিদ, সাবেক প্রতিমন্ত্রী এবং সাবেক সংসদ সদস্য মনজুর কাদের তার ভাগনে। মির্জা আব্দুল আউয়াল পূর্ব পাকিস্তান পরিষদের নির্বাচন ১৯৫৪ এমএলএ নির্বাচিত হন। তিনি ৬ দফা আন্দোলন ও ভাষা আন্দোলন সহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন পাবনা-৮ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি পাবনা-১ আসন থেকে পরাজিত হন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  বেড়া, পাবনা, প্রতিনিধি (৭ জানুয়ারি ২০১৯)। "ভাগ্যের শিকা এবারও ছিড়ল না বেড়াবাসীর"। দৈনিক প্রথম আলো। ২৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "পাবনা-২ আসনে নৌকা চান মির্জা জলিল"। NTV Online। ২০১৮-১১-০৫। সংগ্রহের তারিখ ২০২০-০৯-২৪।
নটর ডেম কলেজ স্কুল

নটর ডেম কলেজ স্কুল (ইংরেজি: Notre Dame College School) কানাডার অন্টারিওতে অবস্থিত একটি মাধ্যমিক শিক্ষাপ্রতিষ্ঠান, যেখানে নবম থেকে দ্বাদশ গ্রেড পর্যন্ত অধ্যায়নের ব্যবস্থা রয়েছে। ১৯৪৮ সালে পবিত্র ক্রুশ সন্ন্যাস সংঘ নামক একটি রোমান ক্যাথলিক সন্ন্যাস সংঘের ধর্মযাজকদের দ্বারা এটি প্রতিষ্ঠিত হয়। শুরুতে প্রতিষ্ঠানটি শিক্ষার্থীদের কাছ থেকে আদায়কৃত টিউশন ফি'র অর্থে পরিচালিত হলেও বর্তমানে এটি জনগণের অর্থে পরিচালিত হয়। এটি নিয়াগারা অঞ্চলের বৃহত্তম মাধ্যমিক বিদ্যালয়, যাতে বর্তমানে ১২৪৩ জন শিক্ষার্থী অধ্যায়নরত আছে। ওয়েল্যান্ড এবং পেলহাম অঞ্চলের এনসিডিএসবি অধিভুক্ত এলিমেন্টারি স্কুলগুলো নটর ডেমের অধীনস্থ স্কুল হিসেবে বিবেচিত হয়। "সংরক্ষণাগারভুক্ত অনুলিপি"। ২২ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "SOSSA School Classifications" (পিডিএফ)। SOSSA।  http://www.niagaracatholic.ca/schools/elementary-schools/[স্থায়ীভাবে অকার্যকর সংযোগ]
মালয়ালম ভাষাভাষী অনুযায়ী ভারতের রাজ্যসমূহ

মালয়ালম ভাষা হল দ্রাবিড়ীয় ভাষা-পরিবারের অন্তর্ভুক্ত একটি তামিল-মালয়ালম ভাষা। এটি ভারতের কেরল রাজ্য ও লাক্ষাদ্বীপ কেন্দ্রশাসিত অঞ্চলের স্থানীয় এবং সরকারি ভাষা। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ১০ম সর্বাধিক প্রচলিত ভাষা এবং ভারতে এই ভাষার বক্তার সংখ্যা ৩ কোটি ৪৮ লক্ষ যা ভারতের মোট জনসংখ্যার ২.৮৮%। মাতৃভাষী বক্তার সংখ্যা অনুসারে এই ভাষাটি বিশ্বের ৪৪তম সর্বাধিক প্রচলিত ভাষা। নিচের তালিকাটি মালয়ালম-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা। কেরল মালাপ্পুরম জেলা - ৪০৯০৮৪৩ (৯৯.৪৬%) পত্তনমতিট্টা জেলা - ১১৮৬৯৮৬ (৯৯.১৩%) কোল্লাম জেলা - ২৬১১৬৪৫ (৯৯.১০%) কালিকট জেলা - ৩০৫৬৮৪৯ (৯৯.০৫%) আলেপ্পি জেলা - ২১০৬৪৬০ (৯৯.০০%) ত্রিশূর জেলা - ৩০৮৭১৭০ (৯৮.৯১%) কণ্ণুর জেলা - ২৪৯৪৭৮৪ (৯৮.৮৮%) কোট্টায়ম জেলা - ১৯৫২৩৮৯ (৯৮.৮৮%) তিরুবনন্তপুরম জেলা - ৩২৪৩৫৩৯ (৯৮.২৫%) এর্নাকুলাম জেলা - ৩১৭৪১৭৭ (৯৬.৭০%) বয়নাড় জেলা - ৭৮৫১৬৬ (৯৬.০৫%) পালঘাট জেলা - ২৬৩৩০৮০ (৯৩.৭১%) কাসারগড় জেলা - ১০৮১১২৬ (৮২.৬৯%) ইদুক্কি জেলা - ৯০৮৯৯৯ (৮১.৯৭%) লাক্ষাদ্বীপ লাক্ষাদ্বীপ জেলা - ৫৪২৬৪ (৮৪.১৭%) আন্দামান ও নিকোবর দ্বীপপুঞ্জ দক্ষিণ আন্দামান জেলা - ২৩৪৮০ (৯.৮৬%) উত্তর ও মধ্য আন্দামান জেলা - ৩৩৩৩ (৩.১৬%) নিকোবর জেলা - ৬৬২ (১.৮০%) পুদুচেরি মাহে জেলা - ৪১৩১০ (৯৮.৭৯%) পুদুচেরি জেলা - ৬১৪৮ (০.৬৫%) কর্ণাটক কোড়গু জেলা - ১৪১৭৮৫ (২৫.৫৭%) দক্ষিণ কন্নড় জেলা - ২০৮৩৮৩ (৯.৯৭%) বেঙ্গালুরু নগর জেলা - ২৮৩২৭৬ (২.৯৪%) চিকমাগালুর জেলা - ২৮১৭০ (২.৪৮%) উড়ুপি জেলা - ২৫১৩০ (২.১৩%) শিবমোগ্গা জেলা - ১৬৭৫৯ (০.৯৬%) হাসান জেলা - ১৩৫৯৮ (০.৭৭%) মহীশূর জেলা - ২১৭৮৫ (০.৭৩%) উত্তর কন্নড় জেলা - ১০৪৩৭ (০.৭৩%) তামিলনাড়ু নীলগিরি জেলা - ১৩১৮৩২ (১৭.৯৩%) কন্যাকুমারী জেলা - ১০৭১০০ (৫.৭৩%) কোয়েম্বাটুর জেলা -১৬৯৫০৩ (৪.৯০%) চেন্নাই জেলা - ১০৪৯৯৪ (২.২৬%) তিরুভেলুর জেলা - ৬০১৪৫ (১.৬১%) তিরুপুর জেলা - ২৯৪৫৩ (১.১৯%) কাঞ্চীপুরম জেলা - ৪৩৪৫৭ (১.০৯%) ইরোড়ু জেলা - ১১৮৬৪ (০.৫৩%) গোয়া দক্ষিণ গোয়া জেলা - ৬৪৩১ (১.০০%) উত্তর গোয়া জেলা - ৬৫৫২ (০.৮০%) দাদরা ও নগর হাভেলি দাদরা ও নগর হাভেলি - ২১৭২ (০.৬৩%) দিল্লি নয়াদিল্লি - ২৭৩৫ (১.৯৩%) পূর্ব দিল্লি জেলা - ১৬৭৩৯ (০.৯৮%) দক্ষিণ দিল্লি জেলা - ২১৪৯৮ (০.৭৯%) দক্ষিণ পশ্চিম দিল্লি জেলা - ১৭৮৩৮ (০.৭৮%) পশ্চিম দিল্লি জেলা - ১৪১৬৫ (০.৫৬%) দমন ও দিউ দমন জেলা - ১১৮৮ (০.৬২%) মহারাষ্ট্র মুম্বই উপনগরী জেলা - ১০৭৫৭৮ (১.১৫%) থানে জেলা - ১৪২৯৬১ (১.২৯%) রায়গড় জেলা - ১৯১০৭ (০.৭২%) পুণে জেলা - ৫০১২৫ (০.৫৩%) অরুণাচল প্রদেশ পাপুম পারে জেলা - ১২৪৯ (০.৭১%) পশ্চিম কামেং জেলা - ৫৮৫ (০.৭০%) ২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী মালয়ালমভাষীর তালিকা নিম্নরূপ: "বক্তার সংখ্যা অনুসারে তফসিলভুক্ত ভাষা - ২০০১"। ভারতের জনগননা। ২ জানুয়ারি ২০১৮ তারিখে মূল থেকে আর্কাইভ করা।  Mikael Parkvall, "Världens 100 största språk 2007" (২০০৭-এ পৃথিবীর ১০০টি বৃহত্তম ভাষা), Nationalencyklopedin। http://www.censusindia.gov.in/2011census/C-16.html https://censusindia.gov.in/2011Census/Language_MTs.html https://censusindia.gov.in/Census_Data_2001/Census_Data_Online/Language/parta.htm http://www.censusindia.gov.in/Census_Data_2001/Census_Data_Online/Language/Statement3.htm
ডিহি বায়ড়া

ডিহি বায়ড়া হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকের একটি গ্রাম। ডিহি বায়ড়ার অক্ষাংশ ও দ্রাঘিমাংশ হল ২২°৫১′৪১″ উত্তর ৮৭°৪৮′৪৬″ পূর্ব﻿ / ﻿২২.৮৬১৪° উত্তর ৮৭.৮১২৭° পূর্ব﻿ / 22.8614; 87.8127। ২০১১ সালের জনগণনার তথ্য অনুযায়ী, ডিহি বায়ড়া গ্রামের মোট জনসংখ্যা ৩,৬৯৭। এর মধ্যে ১,৮৫৮ (৫০ শতাংশ) পুরুষ এবং ১,৮৩৯ (৫০ শতাংশ) জন মহিলা। অনূর্ধ্ব ছয় বছর বয়সীদের মোট সংখ্যা ৩৮৯। ডিহি বায়ড়া গ্রামের মোট সাক্ষর জনসংখ্যা ২,৫০৬ (অন্যূন ছয় বছর বয়সী জনসংখ্যার ৭৫.৭৬ শতাংশ)। ডেভিড জে. ম্যাককাশন ডিহি বায়ড়া গ্রামের একটি ধর্মমন্দিরের কথা উল্লেখ করেছেন। ঊনবিংশ শতাব্দীর মেদিনীপুর রীতির এই আটচালা মন্দিরটি ১৮৫৮ সালে নির্মিত। এটির পরিমাপ ১৫’ ৯’’ x ১৪’ ৪’’। মন্দিরের প্রবেশদ্বারের ও সম্মুখভাগের ছোটো ছোটো প্যানেলগুলি টেরাকোটার উপর দেবদেবীর খোদাইচিত্রে সজ্জিত। ১৮৫৮ সালে পাল পরিবার প্রতিষ্ঠিত আটচালা স্বরূপনারায়ণ ধর্মমন্দির। স্বরূপনারায়ণ মন্দিরের টেরাকোটা খোদাইচিত্র স্বরূপনারায়ণ মন্দিরের টেরাকোটা খোদাইচিত্র "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ২২ সেপ্টেম্বর ২০২০।  McCutchion, David J., Late Mediaeval Temples of Bengal, first published 1972, reprinted 2017, page 36. The Asiatic Society, Kolkata, আইএসবিএন  ৯৭৮-৯৩-৮১৫৭৪-৬৫-২ উইকিমিডিয়া কমন্সে ডিহি বায়ড়া সংক্রান্ত মিডিয়া রয়েছে।
লিউকক্সিন

লিউকক্সিন হলো টাইটানিয়ামের একটি সূক্ষ দানাদার রূপান্তরিত খনিজ পদার্থ। এর রং হলুদ থেকে বাদামি বর্ণের হতে পারে। এতে মূলত রুটাইল ও অ্যনাটেজ থাকে। ইলমেনাইট, পেরোভস্কাইট, বা স্ফিনের পরিবর্তিত রূপ হিসেবে লৌহের আকরিক ও আগ্নেয় শিলার মাঝে লিউকক্সিন পাওয়া যায়। হার্লবাট, কর্নেলিয়াস এস; ক্লেইন, কর্নেলিয়াস (১৯৮৫)। ম্যানুয়াল অব মিনারোলজি (২০তম সংস্করণ)। আইএসবিএন 0-471-80580-7।  মিনড্যাট.অর্গ
ভুটান ফুটবল ফেডারেশন

ভুটান ফুটবল ফেডারেশন (জংখা: འབྲུག་ཡུལ་རྐང་རིལཁོངས་གཏོགས, ইংরেজি: Bhutan Football Federation; এছাড়াও সংক্ষেপে বিএফএফ নামে পরিচিত) হচ্ছে ভুটানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৩ সালে প্রতিষ্ঠিত হয়েছে। এটি প্রতিষ্ঠার ১৭ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৬ বছর পর ১৯৯৩ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ভুটানের রাজধানী থিম্পুতে অবস্থিত। এই সংস্থাটি ভুটানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ভুটান প্রিমিয়ার লীগ এবং ভুটান সুপার লীগের মতো প্রতিযোগিতার সকল কার্যক্রম পরিচালনা করে। বর্তমানে ভুটান ফুটবল ফেডারেশনের সভাপতির দায়িত্ব পালন করছেন দাশো উগেন সেচুপ এবং সাধারণ সম্পাদকের দায়িত্ব পালন করছেন উগিয়েন ওয়াংচুক। ২৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ৬ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  দাপ্তরিক ওয়েবসাইট (ইংরেজি) ফিফা-এ ভুটান ফুটবল ফেডারেশন ওয়েব্যাক মেশিনে আর্কাইভকৃত ২৫ অক্টোবর ২০১৮ তারিখে (ইংরেজি) এএফসি-এ ভুটান ফুটবল ফেডারেশন (ইংরেজি)
ফিলিস্তিন ফুটবল অ্যাসোসিয়েশন

ফিলিস্তিন ফুটবল অ্যাসোসিয়েশন (আরবি: الاتحاد الفلسطيني لكرة القدم, ইংরেজি: Palestinian Football Association; এছাড়াও সংক্ষেপে পিএফএ নামে পরিচিত) হচ্ছে ফিলিস্তিনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ৩৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ফিলিস্তিনের জেরুসালেমে অবস্থিত। এই সংস্থাটি ফিলিস্তিনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গাজা স্ট্রিপ প্রিমিয়ার লীগ, গাজা স্ট্রিপ প্রথম লীগ এবং ফিলিস্তিন কাপের মতো প্রতিযোগিতার সকল কার্যক্রম পরিচালনা করে। বর্তমানে ফিলিস্তিন ফুটবল অ্যাসোসিয়েশনের সভাপতির দায়িত্ব পালন করছেন জিব্রিল আল রাজুব এবং সাধারণ সম্পাদকের দায়িত্ব পালন করছেন ফিরাস আবু হিলাল। ২৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ৬ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "Presidential Election Item 13 on FIFA Congress Agenda"। www.fifa.com। FIFA। ১৬ এপ্রিল ১৯৯৮। ৭ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  দাপ্তরিক ওয়েবসাইট (আরবি) ফিফা-এ ফিলিস্তিন ফুটবল অ্যাসোসিয়েশন ওয়েব্যাক মেশিনে আর্কাইভকৃত ৫ নভেম্বর ২০১৮ তারিখে (ইংরেজি) এএফসি-এ ফিলিস্তিন ফুটবল অ্যাসোসিয়েশন (ইংরেজি)